**Rahmon surasi** (arabcha: , nomining maʼnosi — *Mehribon*) — Qurʼonning 55-surasi. Madaniy suralardan biri, 78 oyatdan iborat. Bu sura Qurʼonning 531–534-sahifasida va 27-juzida joylashgan. 96-boʻlib nozil boʻlgan.

Asosiy mavzusi
--------------

*Mehribon va rahmli Alloh nomi bilan (boshlayman)*.

1. Mehribon (Alloh)

2. Qurʼonni taʼlim berdi.

3. (U) insonni yaratdi.

4. Unga bayonni (nutqni) taʼlim berdi.

5. Quyosh ham, oy ham (aniq) hisob bilan (joriydirlar).

6. Poliz ekinlariyu daraxtlar ham (Allohga) sajda qilur (boʻyin sunur).

7. Osmonni baland qilib qoʻydi va tarozini joriy qildi.

8. Toki, tarozida haddan oshmagaysizlar.

9. (Ey, insonlar, muomalada) vaznda adolat oʻrnatinglar va tarozidan urib qolmanglar!

10. (U) Yerni odamlar uchun (tekis qilib) qoʻydi.

11. Unda meva va gʻunchali xurmo daraxtlari bor.

12. Yana somonli donlar va rayhon (gullari bor).

13. Bas, (ey, ins va jinlar,) Rabbingizning qaysi neʼmatlarini inkor etasizlar?!

14. U insonni (Odamni) sopol yangliq quruq loydan yaratdi.

15. Jin (va shaytonlarni) esa olovdan yaratdi.

16. Bas, (ey, ins va jinlar,) Rabbingizning qaysi neʼmatlarini inkor etasizlar?!

17. (Alloh) ikki mashriqning (yaʼni, kun va oy chiqadigan tomonlarning) ham, ikki magʻribning (kun va
oy botadigan tomonlarning) ham Parvardigoridir.

18. Bas, (ey, ins va jinlar,) Rabbingizning qaysi neʼmatlarini inkor etasizlar?!

19. U ikki dengiz (daryo)ni bir-birlari bilan uchrashadigan qilib (yonma-yon) oqizib qoʻydi.

20. (Ammo) u ikkisining oʻrtasida bir toʻsiq boʻlib, ular (oʻsha toʻsiqdan) oshib oʻtmaslar.

*Izoh: Adan koʻrfazi bilan Qizil dengiz tutashgan Bob al-Mandab boʻgʻozida va Atlas ummoni (Atlantika okeani) bilan Oq (Oʻrta Yer) dengiz tutashgan Jabali Toriq (Gibraltar) boʻgʻozida ikki dengiz suvi bir-biriga*
aralashmagan holda oqar ekan. Bu haqda 14 asr avval zikr qilinganligini bilgach, mashhur sayyoh kapitan
Kusto ham Qurʼoni Karimning ilohiy moʻjiza ekanligini tan oldi*.*

21. Bas, (ey, ins va jinlar,) Rabbingizning qaysi neʼmatlarini inkor etasizlar?!

22. U ikkisidan (dengizdan) marvarid va marjon chiqur.

23. Bas, (ey, ins va jinlar,) Rabbingizning qaysi neʼmatlarini inkor etasizlar?!

24. Uning dengizda (yelkanlari) togʻlar kabi baland koʻtarilgan kemalari ham bordir.

25. Bas, (ey, ins va jinlar,) Rabbingizning qaysi neʼmatlarini inkor etasizlar?!

26. (Yer) yuzidagi barcha mavjudot foniydir.

27. Ulugʻlik va ikrom sohibi boʻlmish Rabbingizning „yuzi" bogʻliy qolur.

28. Bas, (ey, ins va jinlar,) Rabbingizning qaysi neʼmatlarini inkor etasizlar?!

29. Osmonlar va Yerdagi (barcha) jonzot (hojatlarini) Undan soʻrar. U har kuni faoliyatdadir.

*Izoh: Alloh taolo kecha va kunduzning har bir daqiqa va soniyasida biror ishni qilib turgan boʻladi. Masalan,*
birovni kechiradi, birovning hojatini chiqaradi, kimningdir darajasini koʻtaradi, kimnidir pastlatadi, nimanidir
yaratadi, kimlarnidir dunyoga keltiradi, kimlarnidir vafot ettiradi. Bu oyati karima Alloh shanba kuni yoki
yakshanba kuni dam oladi deydigan qavmlarning aqidasi qanchalik puch ekanligiga dalildir. Zero, Alloh taolo
mabodo bir lahza dunyoni tasarruf etishdan toʻxtasa, yeru osmon vayron boʻlib ketgan boʻlur edi.

30. Bas, (ey, ins va jinlar,) Rabbingizning qaysi neʼmatlarini inkor etasizlar?!

31. Yaqinda (Qiyomatda) sizlar(ni hisob-kitob qilish) uchun foriq boʻlajakmiz, ey, insu jinlar!

32. Bas, (ey, ins va jinlar,) Rabbingizning qaysi neʼmatlarini inkor etasizlar?!

33. Ey, jin va ins jamoasi! Agar sizlar (Allohning jazosidan qochib) osmonlar va Yer hududlaridan oʻtib ketishga qodir boʻlsangizlar, oʻtib ketaveringizlar! Sizlar kuch-qudratsiz sira oʻtib keta olmassizlar!

34. Bas, (ey, ins va jinlar,) Rabbingizning qaysi neʼmatlarini inkor etasizlar?!

35. (U Kunda) ustingizga olovdan iborat bir alanga va tutun yuborilurki, sizlar (unga qarshi) yordam
topa olmassizlar.

36. Bas, (ey, ins va jinlar,) Rabbingizning qaysi neʼmatlarini inkor etasizlar?!

37. Bas, qachonki, (Qiyomat qoyim boʻlgach,) osmon yorilib, (jahannam haroratidan) yogʻ kabi qizarib
qolganida,

38. Bas, (ey, ins va jinlar,) Rabbingizning qaysi neʼmatlarini inkor etasizlar?!

39. Ana oʻsha Kunda na ins va na jindan (qilib oʻtgan) gunohi toʻgʻrisida soʻrab oʻtirilmas.

40. Bas, (ey, ins va jinlar,) Rabbingizning qaysi neʼmatlarini inkor etasizlar?!

41. (Balki) jinoyatchi (osiy) kimsalar oʻz belgilaridan tanilib, peshona sochi va oyoqlaridan tutilurlar (va
jahannamga tashlanular).

42. Bas, (ey, ins va jinlar,) Rabbingizning qaysi neʼmatlarini inkor etasizlar?!

43. Jinoyatchi (osiy)lar yolgʻon deydigan jahannam mana shudir.

44. Ular oʻsha (jahannam) bilan oʻta qaynoq suv oʻrtasida aylanib tururlar.

45. Bas, (ey, ins va jinlar,) Rabbingizning qaysi neʼmatlarini inkor etasizlar?!

46. Parvardigori (huzurida) turishdan (soʻralishdan) qoʻrqqan kishi uchun ikki jannat (bogʻli) bordir.

47. Bas, (ey, ins va jinlar,) Rabbingizning qaysi neʼmatlarini inkor etasizlar?!

48. (U ikki jannat bogʻli qalin) shox-novdalarga egadir.

49. Bas, (ey, ins va jinlar,) Rabbingizning qaysi neʼmatlarini inkor etasizlar?!

50. U ikkisida ikki oqin chashma bordir.

51. Bas, (ey, ins va jinlar,) Rabbingizning qaysi neʼmatlarini inkor etasizlar?!

52. U ikkisida barcha mevadan ikki navi bordir.

53. Bas, (ey, ins va jinlar,) Rabbingizning qaysi neʼmatlarini inkor etasizlar?!

54. (Ahli jannat) astarlari shoyidan boʻlgan koʻrpachalar uzra yastangan hollarida (oʻtirurlar). U ikki
jannat mevasi yaqindir.

55. Bas, (ey, ins va jinlar,) Rabbingizning qaysi neʼmatlarini inkor etasizlar?!

56. U (jannat)larda shunday koʻzlarini (begona erkaklardan) tiyuvchi (qiz)lar borki, ularga ilgari na ins
va na jin tekkandir.

57. Bas, (ey, ins va jinlar,) Rabbingizning qaysi neʼmatlarini inkor etasizlar?!

58. Ular (ning badanlari) goʻyoki yoqut va marjondirlar.

59. Bas, (ey, ins va jinlar,) Rabbingizning qaysi neʼmatlarini inkor etasizlar?!

60. Ehson (ezgulik)ning mukofoti faqat ehson (ezgulik)dir.

61. Bas, (ey, ins va jinlar,) Rabbingizning qaysi neʼmatlarini inkor etasizlar?!

62. U ikkisidan quyiroqda yana ikki bogʻ bordir.

63. Bas, (ey, ins va jinlar,) Rabbingizning qaysi neʼmatlarini inkor etasizlar?!

64. Ikkisi (sersuv va sersoyalikdan) toʻq yashildirlar.

65. Bas, (ey, ins va jinlar,) Rabbingizning qaysi neʼmatlarini inkor etasizlar?!

66. U ikkisida (suvi) tinmay otilib turuvchi ikki chashma bordir.

67. Bas, (ey, ins va jinlar,) Rabbingizning qaysi neʼmatlarini inkor etasizlar?!

68. U ikkisida meva, xurmo va anorlar bordir.

69. Bas, (ey, ins va jinlar,) Rabbingizning qaysi neʼmatlarini inkor etasizlar?!

70. U (jannat)larda xushxulq va husndor (ayol)lar bordir.

71. Bas, (ey, ins va jinlar,) Rabbingizning qaysi neʼmatlarini inkor etasizlar?!

72. (Ular) chodirlarda asraluvchi hurlardir.

73. Bas, (ey, ins va jinlar,) Rabbingizning qaysi neʼmatlarini inkor etasizlar?!

74. Ularga ilgari na ins va na jin tekkandir.

75. Bas, (ey, ins va jinlar,) Rabbingizning qaysi neʼmatlarini inkor etasizlar?!

76. (Jannat ahli) yashil yostiqlar va goʻzal gilamlar uzra yastangan hollarida (oʻltirurlar).

77. Bas, (ey, ins va jinlar,) Rabbingizning qaysi neʼmatlarini inkor etasizlar?!

78. Ulugʻlik va ikrom sohibi boʻlmish Rabbingizning ismi barakotlidir.

Manbalar
--------

1. ↑  Qurʼoni Karim tarjimasi va sharhi. Abdulaziz Mansur
2. ↑  Qurʼoni Karim maʼnolari tarjimasi. Alouddin Mansur
3. ↑  Qurʼonda koʻrsatilgan tasnif.
4. ↑  604 sahifali Qurʼonda.
5. ↑  Yuqoridagi sura sarlavhasining tasviridan olingan.
6. ↑  Qurʼondan koʻrilgan.
7. ↑  Yuqoridagi sura sarlavhasining tasviridan olingan.
8. ↑  Qurʼoni Karim tarjimasi va sharhi. Abdulaziz Mansur
9. ↑  Qurʼoni Karim maʼnolari tarjimasi. Alouddin Mansur
10. ↑  604 sahifali Qurʼonda.
11. ↑  *arxiv nusxasi* (PDF), 2016-02-05da asl nusxadan (PDF) arxivlandi, qaraldi: 2016-02-05

|  |  |  |
| --- | --- | --- |
| Keyingisi: **Voqea surasi** |  55-sura — **arabcha matni** | Oldingisi: **Qamar surasi** |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  
Qurʼon suralari roʻyxati |
| --- |
|  |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  1. Fotiha
 2. Baqara
 3. Oli Imron
 4. Niso
 5. Moida
 6. Anʼom
 7. Aʼrof
 8. Anfol
 9. Tavba
 10. Yunus
 11. Hud |  12. Yusuf
 13. Raʼd
 14. Ibrohim
 15. Hijr
 16. Nahl
 17. Isro
 18. Kahf
 19. Maryam
 20. Toha
 21. Anbiyo
 22. Haj |  23. Moʻminun
 24. Nur
 25. Furqon
 26. Shuaro
 27. Naml
 28. Qasos
 29. Ankabut
 30. Rum
 31. Luqmon
 32. Sajda
 33. Ahzob
 34. Saba |  35. Fotir
 36. Yosin
 37. Saffot
 38. Sod
 39. Zumar
 40. Gʻofir
 41. Fussilat
 42. Shoʻro
 43. Zuxruf
 44. Duxon
 45. Josiya |  46. Ahqof
 47. Muhammad
 48. Fath
 49. Hujurot
 50. Qof
 51. Zoriyot
 52. Tur
 53. Najm
 54. Qamar
 55. Rahmon
 56. Voqea
 57. Hadid |  58. Mujodala
 59. Hashr
 60. Mumtahina
 61. Saf
 62. Jumʼa
 63. Munofiqun
 64. Tagʻobun
 65. Taloq
 66. Tahrim
 67. Mulk
 68. Qalam |  69. Haaqqah
 70. Maorij
 71. Nuh
 72. Jin
 73. Muzzammil
 74. Muddassir
 75. Qiyomat
 76. Inson
 77. Mursalot
 78. Naba
 79. Naziat
 80. Abasa |  81. Takvir
 82. Infitor
 83. Mutaffifin
 84. Inshiqoq
 85. Buruj
 86. Toriq
 87. Aʼlo
 88. Gʻoshiya
 89. Fajr
 90. Balad
 91. Shams |  92. Layl
 93. Zuho
 94. Sharh
 95. Tiyn
 96. Alaq
 97. Qadr
 98. Bayyina
 99. Zalzala
 100. Adiyat
 101. Qoria
 102. Takasur
 103. Asr |  104. Humaza
 105. Fil
 106. Quraysh
 107. Moun
 108. Kavsar
 109. Kofirun
 110. Nasr
 111. Masad
 112. Ixlos
 113. Falaq
 114. Nos
  |

 |

 |

  


|  |  |
| --- | --- |
| Qurʼon sahifasi. Qamar surasining sarlavhasi va yuqorisida sajda oyatining belgisi. | *Qurʼon suralaridan biri — ***Rahmon surasi*** haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |